Борис Младенов-Young
С младежки плам съм влюбен в океана…

chitanka.info

С младежки плам съм влюбен в океана!

Харесва ми как стене и реве

и как лети водата разлюляна

към пясъчни и скални брегове.

Краката ми облива бяла пяна,

в игра с вълните аз съм пак дете

и ако нявга болен, стар престана,

да идвам тук, духът ми ще умре.

От океана черпя волност, сила,

докосвам се чрез него с вечността,

която вечен го е сътворила

в далечните прастари времена.

Прахта ми в океана разпръснете,

чрез него да се слея с вековете!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.